Apunts del Seminari d’Enoturisme al País del Cava: Reptes de Futur | Gemma Urgell Rocías\nApunts sobre actes / 15 octubre 2014\nAhir vaig estar al Seminari d’Enoturisme al País del Cava: Reptes de Futur, que organitzava la Confraria del Cava al bonic celler de La Fassina de Sant Sadurní. Sempre està bé que es dediquin jornades enfocades a l’enoturisme en una zona, el Penedès, amb un gran potencial enoturístic però que encara no acaba de despuntar. És que rebem 2 milions de visitants l’any, però quants d’aquests no van més enllà de la visita a algun dels tres grans cellers/caves? Quants d’aquests mengen, compren i pernocten a Penedès?\nDurant la jornada vaig prendre apunts sobre les intervencions dels ponents que compartiré aquí. Només una valoració: de jornades com aquesta sempre s’aprén, ja sigui perquè són motivacionals, com perquè són exemples propers a la teva situació o perquè et donen alguna solució a un problema que fa temps que li dónes voltes. Tot i així, considero que s’hauria de fer un pas més, ja sigui en el format, en l’estil de ponència o en el propi ponent, i mirar d’evitar així, la sensació que aquella música ja l’has sentit unes quantes vegades.\nCom us deia, doncs, comparteixo aquí els meus apunts:\nPAUTES PER LA MILLORA DE LA POSICIÓ COMPETITIVA DE L’ENOTURISME, Jaume Salvat (URV) www.pct-turisme.cat\n– L’enoturisme és una activitat recent, de no més d’un segle. L’enoturisme serveix per crear nous consumidors. S’ha de ser honest i transparent i explicar com es fa. El turisme pot ajudar als territoris a diversificar les seves economies.\n– Formació / Informació ens ha de permetre saber conèixer els mercats i poder actuar.\n– La cooperació entre el sector empresarial i el sector acadèmic/formatiu permet un marc de coneixement que té utilitat pràctica a les empreses, generant innovacions. Exemples com la futura Escola d’Enoturisme de Vilafranca ha de ser útil pel sector.\n– La formació també ha de ser capaç de col·laborar (compartir entre universitats i centres de formació d’arreu, sovint costa molt). Un exemple, el Màster de Planificació i Gestió de Turisme Enològic entre la URV i la Universitat de La Rioja.\n– Cal atendre els canvis estructurals:\ncompetició creixent entre destinacions\nprimacia de l’oci i cultura\naltes expectatives de la demanda\nsensibilitat ambiental i sostenible\n– Cal anar més enllà de la visita al celler, l’experiència enoturística té a veure en molt més: senyalèctica, activitat cultural, passejades, cura de l’entorn, … Integrar totes les activitats d’un territori en tot.\n– Una particularitat de l’enoturisme és que no es realitza sobre un espai funcionalment turístic (cal saber-se adaptar a l’entorn i treure profit del seu caràcter autèntic).\n– El valor simbòlic de les destinacions: nodes (atraccions), significats (que permeten reconèixer l’entorn i l’activitat, posar en evidència que allà hi ha enoturisme, els elements) i els senyals (les vinyes, les caves, la restauració, etc.).\n– Un element bàsic és conèixer qui és l’enoturista; mercats, tendències i activitats.\n– Cal esforç per estar a les xarxes socials i a internet.\n– S’ha de cuidar l’entorn (coherència entre allò que es diu i la realitat), equipaments i serveis que hi ha, esdeveniments i la capacitat de gestió, tant pública com privada.\n– Element de futur, cal invertir en enoturisme, no només en recursos materials, sinó també en formació dels nostres treballadors.\nLA COMERCIALITZACIÓ EN ENOTURISME, Virgínia Borges directora de Método Marketing\n– Es porten anys treballant al sector de l’enoturisme, però la Real Acadèmia encara no té el mot enoturisme al seu diccionari. Això significa que encara queda molt per a fer.\n– Enoturisme com una línia de negoci. Per tant, cal pensar en:\n– Trobem dos tipus de comercialització:\nComercialització directa: contactes, web, comunicació. Són els teus recursos. Control sobre preus i relació directa amb el client. Problemes: la competència en llarga distància és enorme i, com que no ets un destí, doncs o te’n crees un o et sumes a un.\nComercialització indirecta: tour operadors, agències de viatges, altres agents del territori, centrals de reserva, etc. Es poden arribar a més mercats i alhora tenir més informació del mercat. Té un cost: la comissió.\n– Operadors interessants en enoturisme: Evadium, Wine Tourism Spain, Food Wine Tours, Cellar Tours, Arblaster&Clark, studiosus reisen, alacarta.es, rutasdevino.com. Paquets com La Vida es Bella, Offerplan, Atrápalo, etc. Són bons perquè generes “vidilla”.\n– Quan visitem bodegues sovint és com fer el mateix un cop rera un altre: l’experiència no és innovadora. Vista una vistes totes. Calen productes diferents, innovadors i atractius.\n– Som massa competint, cal buscar la unió, sinèrgies per treballar plegats.\n– Canvi en la visita: wine bar a la recepció (amb formatges de Xerigots), audiovisual, tren exterior amb àudio.\n– Adaptar també la visita a cada públic\nPatronat Turisme St Sadurní\nPresenta un producte: cava xocolata i bicicleta elèctrica entre vinyes. Voluntat 100% col·laborativa, aglutinant recursos. 3 empreses + centre d’interpretació.\n– Mirar de pensar en el visitant. Què espera trobar-hi?\n– Cal buscar una essència que el faci diferent de la resta. En aquest cas: història mil·lenària i la biodiversitat.\n– Cal ser coherent – comunicar veracitat, que siguin propostes tangibles.\n– A la web hi ha propostes enoturístiques.\nCal millorar el paisatge, consens entre sector públic i privat. Marketing sobre el territori.\n– Orquestra del Penedès, que no tenien cap contacte amb el món del vi i el cava. Volien anar més enllà de l’Auditori a Vilafranca, volien fer activitats de petit format pel Penedès i alhora hi havia cellers amb sensibilitat artística. D’aquí neix el Vinyasons.\n– El 2013 va ser el primer, no va tenir massa èxit. Al 2014 ho van tornar a provar diversificant l’oferta musical, anant més enllà de la música clàssica, amb jazz, bossa nova, dansa, etc. Arribant doncs, a molt més públic.\n– Van servir plataformes com letsbonus o per subscriptors de La Vanguardia. El 2014 va tenir èxit, triplicant el nombre d’entrades venudes i ara ja s’està planificant el 2015.\n– Visita al celler + concert + degustació de celler i gastronòmica amb restaurant; cada celler, però, aporta també idees i acaba de tancar l’experiència.\nENOTURISME A CATALUNYA, Carme Rubió, subdirectora de Turisme de la Generalitat de Catalunya\n– Un dels punts dèbils de l’enoturisme a Catalunya és la comercialització.\n– Des de la Generalitat es vol posar rellevància a tota la feina que s’està fent a Catalunya, donant valor i internacionalització a l’enoturisme a Catalunya.\n– S’ha creat la Taula de Treball de l’Enoturisme:\nProgrames de suport:\nL’observatori de l’enoturisme\nImatge i posicionament de “Wine Country Catalonia”\nPromoció i suport a la comercialització de destinacions competitives (Alella, Costers del Segre, Empordà, Penedès i Priorat). Amb finançament conjunt público-privat.\nPromoció i comercialització d’empreses competitives\nMillora de la competitivitat d’ofertes en vies de desenvolupament.\n– Catalunya premiarà allotjaments i equipaments culturals (diferents categories) amb les millors iniciatives el 2015\nPere Bonet, president de la DO Cava\n– hi ha múltiples lectures sobre enoturisme i l’enoturisme és la suma de totes elles\n– mig milió d’enoturistes a l’any al Penedès (Napa, 8 milions, Champagne, 3,5 milions) – tot està per fer\n– la proximitat a BCN ens ha d’ajudar, igual que la via mediterrània.\n– l’enoturisme fet bé és molt rendible: a nivell de comunicació (+ notorietat, + contingut i fidelitzem) i també a l’hora de vendre més producte de forma directa a client final.\nJordi Bort, DG INCAVI\n– Repte és que es reconegui Catalunya com a destinació enoturística.\n– La qualitat del propi producte també ha de servir perquè es reconegui Catalunya com una regió vitivinícola que es pot visitar i que hi ha una àmplia oferta enoturística.\nRamon Riera, Diputat Delegat de Turisme de la Diputació de Barcelona\n– Necessitem informació sobre els turistes, quines són les seves preferències, etc. I això ens prepara a l’hora de posicionar-nos perquè ens dona pistes de com.\n– qualitat, col·laboració i xip turístic (esperit de servei, 24h/7dies).\nSanti Soler, president Enoturisme Penedès\n– Qualsevol veí del Penedès ha de ser ambaixador i s’ha de sentir orgullós de què al seu territori hi vinguin turistes.\n– Calen millores en la senyalèctica, cal que les administracions que toquen s’han de posar ja les piles i es senyalin restaurants, cellers, etc.\nEL FUTUR COMENÇA PER CO: cooperar, compartir i col·laborar, Carles Capdevila\nCapdevila és un optimista al límit: “estem vivint un moment històric: el món d’abans canvia i, per tant, comporta canvis i oportunitats”.\n– Això no ho hem triat i en aquests moments, només se n’ensurten els que tenen actituds positives. Són moments de la gent espavilada, amb empenta, animada, que té ganes.\n– Desconfia dels gurús perquè proposen coses que no han provat. I desconfia dels conformistes.\n– Canviar és difícil, però cal saber a què et dediques i cap on vas.\n– I hi ha certeses: hi ha molts factors a favor: el que es porta ara és la qualitat, el relat, la pertinença, per tant, en l’enoturisme hi ha oportunitats.\n– Si li va bé al veí, a mi també m’anirà bé. Cal substituir la competitivitat malsana, calen moments de generositat.\n– Tothom que té identitat i bones idees, té un lloc.\n– Guanyar la confiança del consumidor i comunicar millor. És molt millor tenir un relat quan volem comunicar. Tot allò que existeix, que és real, és fàcil de comunicar.\n– Al món hi ha 3 tipus de persones: els que s’arremanguen (emprenedors ara), els que no fan ni deixen fer (emprenyadors) i un 80% que depén, la seva vida depèn d’aquells que es troben pel camí.\n– Posar l’usuari al centre és la manera d’entendre perquè l’enoturisme és important. Cal explicar coses interessants i fer-los adonar que hi haurà una comunicació positiva, buscar un enamorament.\n– Cal apel·lar l’actitud positiva.\n– És important que el relat que ens fem a nosaltres mateixos ens el creiem. L’actitud humorada, positiva.\nHARMONIA DEL MENJAR I ELS CAVES, Dra. Montse Nadal URV\n– Hi ha dos tipus de maridatges:\nmaridatge d’afinitat – harmonia, sinergia\nmaridatge de contrast –\n– El vi escumós: la seva frescor i acidesa combina amb productes grasos.\n– La textura en el menjar pot modificar el sabor i l’aroma.\n– L’harmonia del menjar i el beure és un camp per descobrir, que aporta moltes solucions.\nCom apunt final, felicitar Cal Blay pel dinar que van proposar i per la sensibilitat vers els celíacs. La minuta detallava aquells plats sense gluten i em van fer un parell de minihamburgueses amb pa especial, així com un postre (el Camp de Tarragona de farina de garrofa de l’Oriol Rossell de l’Obrador del Vendrell). És d’agrair perquè difícilment, en actes així amb dinars a peu dret es tenen en compte aquests detalls.\n< Criaturades: Acabats de parir\nCriaturades: Música guai per a nens i nenes >


EM VENC EL PARE. SANTOS TORRES, CARE. 9788466143943 Librería EntreLibros\nEl pare de la Nora s''ha quedat sense feina i torna a casa disposat a convertir-se en el pare perfecte. El problema és que el que ell entén per pare perfecte no s''assembla gaire al model de pare que li agradaria tenir a la Nora. Per això decideix buscar-li\nL''estiu no es presenta gaire atractiu per a l''Èlia: haurà d''aguantar la nova xicota del pare i s''haurà de fer un tip d''estudiar. Troba feina com a passejadora de gossos, i això li permet conèixer gent molt diversa i descobrir que hi ha autèntiques organit ...


Literatura alemanya moderna :: Libelista\nAquest llibre presenta l'evolució de la literatura alemanya moderna, és a dir, dels diferents corrents que van anar sorgint als territoris de parla alemanya des de la Il·lustració fins a la Primera Guerra Mundial. No diferencia la literatura alemanya de l'austríaca ni de la suïssa, perquè la qüestió de les literatures nacionals no es planteja fins al segle xx. Els límits temporals són els usuals en la historiografia literària alemanya. La primera d'aquestes fites es justifica pel gran canvi que es produeix en el conjunt de la mentalitat europea a final del segle XVII i principi del XVIII: la transició de la cultura cortesana barroca a la cultura burgesa de la Il·lustració. Alguns conceptes i idees d'aquesta època perduren encara avui en dia, però la Primera Guerra Mundial s'entén com la fita que separa, d'una manera semblant, la cultura moderna de la contemporània.


Per reflexionar sobre l'educació\nAvui ens hem llevat amb la mort de Richard Wright teclista i membre de PinK Floyd que va abandonar el grup en la grabació de The Wall.\nCoincidències de la vida la cançó i algunes de les escenes del seu vidoeclip-pel·lícula, les vam fer servir en un debat de sobretaula que sobre l'educació teniem fa uns dies mestres i gent d'ICV.\nAvui que tothom s'atreveix a parlar sobre com cal educar i ensenyar, us recomano la revisió de The Wall, i en especial a aquells que només veieu les bondats de l'escola concertada. http://www.youtube.com/watch?v=M_bvT-DGcWw o http://www.musica.com/video.asp?video=259\nJo no vull que l'educació de casa nostra s'assembli a la que caricaturizen al vídeo, tampoc defenso que no hi hagi educació, però la letra con sangre no entra. Així que prou de manifestos absurds, de reclamar més poder pels mestres, i de tirar-nos els trastos de pares a mestres i de mestres a pares. Posem-nos a treballar...\nComencen les classes però encara tenim deures\nAhir va començar el curs escolar a Catalunya. També ho va fer a Cornellà. Més nens i nenes que mai a les aules, més mestres que mai, més escoles noves i en construcció que mai. Miracle del tripartit? No del tot.\nCatalunya cada cop té més població infantil, i per tant cada cop hi ha més alumnes. Si a més afegim que aquest alumnat és més divers s’entendrà que l’escola hagi d’adaptar-se i ampliar-se per atendre educativament a aquesta diversitat. Posar més recursos en educació si que és un mèrit del tripartit, ara caldrà veure com la manca de finançament no ho esguerra tot.\nCornellà no és una excepció a aquest fenomen de l’increment d’alumnat, de fet la nova escola Ignasi Iglesias i la projecció de la segona d’Almeda així ho evidencien. Però hi ha algunes coses que ens han de preocupar.\nBàsicament hi ha una reflexió que tinc pendent de compartir amb vosaltres des del darrer Consell Escolar Municipal de Cornellà d’abans de l’estiu.\nAllà ens van mostrar moltíssimes xifres sobre matriculació a …\nEn temps de crisi, l’Ajuntament estalvia?\nPotser algú haurà vist a la premsa estiuenca que l’Ajuntament de Cornellà ha decidit que com estem en crisi cal estalviar. Es redueix el pressupost en general, i es fa un “raconet” de 700.000 euros pel que socialment pugui passar. Fins aquí, força correcte. Hi estem d’acord.\nAra llegim la lletra petita. En primer lloc el que l’Ajuntament farà és demanar menys diners als bancs, endeutar-nos menys. Per tant, estalviar estalviar no sé si ho és això.\nEn segon lloc, val la pena que tots i totes tinguem clar que si hi ha crisi hi ha menys ingressos municipals. Per exemple, si es construeixen i es venen menys pisos l’Ajuntament de Cornellà, com molts d’altres, ingressa menys diners d’impostos (Llicències, IBI, plusvàlues,... us sonen?). Per tant, en qualsevol dels casos Cornellà s’havia d’estrènyer el cinturó\nPer altra banda, anem a mirar en que estalviarà l’Ajuntament. Tot sembla indicar que hi haurà una retallada general de partides a tots els departaments menys serveis social, i que algunes …\nAl ZOO en tramvia\nAvui bona part de la premsa informa que l’Alcalde de Barcelona per fi accepta connectar els dos tramvies de la ciutat el Trambaix i el trambesós. Crec que és una molt bona notícia que pot ajudar molt a resoldre els problemes de mobilitat del tram central de la Diagonal, i alhora donarà molt més sentit als actuals tramvies.\nAra començarà la fase d’estudi, veurem com es concreta cada actuació, segur que costarà molt, és necessitarà paciència, recerca del diàleg i consens, però segur que l’àrea metropolitana millorarà.\nPenseu que des de Cornellà ja no només podrem accedir a la part alta de Barcelona en tram, si no que arribarem al centre de la ciutat i fins a Badalona.\nEstem parlant que en uns quants anys podrem anar en tramvia tant a la Zona Universitària i al FNAC com fins ara, com a Passeig de Gràcia, a la ciutadella, o al Pavelló Olímpic de Badalona. Podrem anar al Parlament, al Zoo i a veure la Penya sense fer tres transbords. Una bona notícia doncs, que es dona per la mobilització i l…\nNo seriem coherents\nÉs coneixedor de totes i tots el públic desencontre entre EUiA i ICV a Cornellà. Nosaltres (ICV) vam decidir no gobernar amb un PSC amb majoria absoluta i CiU, i EUiA si que ho va acceptar, coses de la vida...\nPerò com lo cortés no quita lo valiente, us enllaço la campanya que EUiA i IU a nivell global estan fent per la reforma de la llei electoral; www.leyelectoraljusta.es/ i www.euia.cat Ja us vaig explicar que hem presentat mocions a l'Ajuntament i el PSC no ens ha acceptat el seu debat, coses de la vida també...\nPerò tot i això, tot i que a PSOE, PP, CiU, CC i a molts d'altres ja els estigui bé, no deixarem d'intentar aconseguir aquella vella màxima d'una persona un vot. Participeu en la recollida de signatures.\nTrobarem a faltar els seus somriures\nAvui tornem a la feina després d'un agost de vacances discontinues, que em deixen un regust agredolç. Avui tornem a l'activitat política molts companys i moltes companyes, però n'hi ha que malauradament no hi seran.\nNo vull convertir aquest espai en una necrològica, però aquest agost ens han deixant en Julio Carmona i en José Parra, sobtadament i massa joves. La seva mort la sentiran en primer lloc les seves famílies i amics, però també la gent d’esquerres del Baix Llobregat. Tots dos tenien virtuts i defectes, com tothom, i és evident que quan un mor les virtuts es destaquen més, però en aquests casos estava més que justificat.\nCal dir que tots dos havien dedicat bona part dels seus esforços a construir un món més just. Gent treballadora des de ben jovenets, van fer de la defensa dels drets dels companys/es de fàbrica i del conjunt de treballadores/s la seva principal activitat.\nDarrerament en Julio havia assumit la presidència d’ICV a Abrera, on de nou tenim grup municipal …


Carrer d’Ausiàs Marc, 37. Paviment amb estrelles – El mosaic del meu barri\nCarrer d’Ausiàs Marc, 37. Paviment amb estrelles\n(Foto: L. Bach)\nDescripció: paviment d’una estança de l’habitatge. Mosaic de gres ceràmic realitzat amb peces de forma quadrangular, triangular, rectangular i pentagonal. El fons està decorat amb estrelles de color negre i marró amb el centre vermell i blanc. Els estels es disposen sobre un fons de color ocre alternats amb quadrats beix.\nÈpoca: 1886 o posterior, data de construcció de l’edifici\nLucía bach | 08-11-2018\nCarrer de Còrsega, 522. Paviment amb quadrícula


Fa uns anys, quan encara exercia de mestre - professor, a ESO, quan s’apropaven eleccions, en parlàvem a l’assemblea setmanal.\nEn el cas del/s partit/s que tenia/en el govern, una activitat que sempre fèiem era agafar les promeses electorals i mirar què havien fet en relació al què havien dit. Un segon pas era llegir què prometien de cara al futur.\nFèiem una activitat semblant dirigida als partits que no havien estat al govern, comparant promeses, actuació i noves promeses. En conjunt resultava sempre una font molt rica d’informació. Ells o elles - alumnes- encara no podien votar, però treballàvem el sentit crític, la capacitat de moure’s per criteris formats en lloc de fer-ho per impulsos provocats per frases enginyoses, engrescadores però buides i falses.\nUna altra activitat sana i reveladora era veure la relació que hi havia entre les propostes reals, no frases, i l’oratòria en contra dels altres grups polítics. Sovint resulta vergonyós veure que es fan poques propostes pràctiques, sustentades en algun argument, i les moltes envestides desqualificadores dirigides als altres grups. És lògic voler guanyar, però ha de ser per córrer més que els altres, no per voler-los fer entrebancar.\nDe vegades apareixen contradiccions evidents: no deu ser explicable que un partit que com a govern inverteix el triple en Defensa que en investigació sanitària, ara culpi a altres del desastre sanitari i es “comprometi”a millorar la sanitat. I com aquest, podria posar molts exemples més.\nÉs usual que l’hemeroteca es giri en contra de les promeses, que demostri que és molt fàcil dir i molt més complicat complir. Poden prometre una cosa si tenen clar que no ho faran o que faran el contrari? Caldria que els partits es fessin responsables del què han ofert si ocupen el govern? Caldria que justifiquessin, no excusessin, els seus incompliments i expliquessin les obstruccions que han rebut per evitar que complissin?\nActualment es plantejaria un nou problema: tots els partits polítics caben dins de la democràcia? Els que el que volen és desactivar la democràcia també s’han d’admetre? És lògic que, emparant-se en la llibertat d’expressió, vulguin des del poder, prendre aquesta mateixa llibertat als que no pensen i opinen com ells?\nSegurament sortiria a debat si la presència d’un micròfon ajuda a fer afirmacions falses, que es contradiuen amb la realitat. Una persona representant del govern pot mantenir davant dels mitjans i dir que no hi ha presos polítics? De presos per motius polítics, n’hi ha, i no únicament a Catalunya. Uns són polítics i altres, malgrat no ser-ho, es pot negar que siguin presos polítics? Si són polítics presos, és admissible que el Tribunal Suprem els demani penediment, és a dir, modificar el seu pensament polític? No és una constatació del caràcter de pres polític que tenen?\nParlaríem de la separació de poders, de la seva importància, i opinaríem si ens sembla que hi és o no en el cas espanyol, justificant la nostra resposta en situacions reals.\nPossiblement hauria aparegut el qüestionament de la justícia que permet mantenir actituds en contar dels drets humans i obliga a una persona a perdre un càrrec per mostrar una pancarta i no treure-la davant l’exigència d’una Junta Electoral.\nSegurament, davant la convocatòria electoral del 14 de febrer, acabaríem parlant altra vegada de la separació de poders, de l’arbitratge parcial que significa imposar aquesta data quan tots els partits polítics catalans amb representació al Parlament havien acordat posposar-la. Tots, més o menys temps, volien endarrerir-la.\nAra ja no exerceixo de professor - mestre, i tots aquests interrogants no els podré comentar quan els esgrimeixin els alumnes. Però val la pena plantejar-se’ls, pensar-los bé, i resoldre’ls des de la llibertat i la reflexió i no des de la propaganda.


Us proposem 5 plans per exprémer al màxim aquest cap de setmana! | Ràdio Capital. La ràdio de l'Empordà\nUs proposem 5 plans per exprémer al màxim aquest cap de setmana!\nDes de tallers culinaris fins a espectacles infantils, aquest cap de setmana arriba carregat amb activitats per a tothom!\nAvui divendres obrirà a l’Espai Jove de Calonge una exposició d’art juvenil, fotografia i dibuix de joves artistes locals\nL’exposició obrirà les portes avui divendres de les 16 de la tarda a les 20 del vespre i es podrà visitar en el mateix horari dissabte i diumenge. L’exposició està impulsada per l’artista multidisciplinària Georgiana Afetelor i s’emmarca dins del treball de recerca del batxillerat artístic que aquesta jove calongina estudia a l’Institut de la Bisbal d’Empordà.\nL’objectiu de l’exposició és promoure les creacions artístiques dels joves locals i oferir-los així un espai on difondre i donar a conèixer les seves creacions.\nPer als més culinaris, el dissabte al migdia us recomanem un Taller de cuina de peix per a famílies a Palamós\nAccepta el repte i participa en l’elaboració, pas a pas, de diferents plats amb peix de temporada de la llotja de Palamós. Sota la direcció de cuiners professionals, podreu identificar i netejar el peix, aprendre les tècniques de la cuina tradicional, els seus processos i elaboracions i alguns dels secrets de la gent de mar.\nL’activitat es realitzarà a l’Espai del Peix de Palamós a les 12 del migdia. L’entrada costarà 10 euros pels adults, 2 euros i mig pels menors acompanyat d’un adult i totalment gratuïta pels menors amb el carnet del Super 3. Les reserves i recollida de tiquets es poden fer al Museu de la Pesca de Palamós.\nAquest dissabte la Bisbal d’Empordà acull una xerrada sobre Llucieta Canyà, a càrrec de Mònica Boixader.\nLlucieta Canyà va publicar l’any 1934 “L’Etern Femení”, un manual destinat a les dones ple de consells per dur una bona vida i aprendre a portar els homes. Mònica Boixader es pregunta per què un llibre com aquest, un llibre de dona, un llibre menor, necessitava, per existir de debò, l’aprovació d’un home.\nL’activitat tindrà lloc a les 19 de la tarda, el Teatre Mundial de la Bisbal d’Empordà.\nEl diumenge a la tarda us recomanem l’espectacle familiar “Freqs” al Pavelló Municipal de Verges\nEs tracta d’un espectacle poètic de circ, música i clown per a tots els públics. Podreu viure la història d’un clown que troba una veu misteriosa i d’un músic que compon una cançó a la qual li falta la veu i la melodia definitiva. Música, teatre físic i circ ballen en un espectacle entranyable, poètic i molt divertit.\nL’espectacle tindrà lloc a les 17 de la tarda. El preu de l’entrada és de 6 euros i es poden comprar online a entradas.codetickets.com\nI el mateix diumenge a la tarda, us proposem assistir al concert de Girona Banda Band a Palamós\nParlem d’un concert benèfic a favor de Cáritas Interparroquial Palamós-Sant Joan que es duu a terme des de 2010. Enguany anirà a càrrec de Girona Banda Band, una banda simfònica nascuda el 2005 per la iniciativa conjunta de la Xarxa de Centres Cívics, les escoles de música i l’Ajuntament de Girona. El seu repertori combina la música de cinema, la música clàssica i la música per a banda.\nEl concert es farà al Teatre La Gorga a les 18 de la tarda, i tindrà un sistema d’entrada de taquilla inversa.\nArticle anteriorMirant a l’Orient\nArticle següentSupermatí – 10 gener 2020


Churchville (VA) Hotels - PREUS AMB ELS DESCOMPTES MÉS GRANS a tots els hotels a Churchville (VA)\nexperiència [Churchville (VA)]\nThe Buckhorn Inn Bed And Breakfast\nSituat en el cor de Churchville, The Buckhorn Inn Bed And Breakfast és un lloc ideal des d'on descob\nSituat en el cor de Churchville, The Buckhorn Inn Bed And Breakfast és un lloc ideal des d'on descobrir Churchville (VA). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. The Buckhorn Inn Bed And Breakfast ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de instal·lacions per a reunions i banquets , Zones públiques amb Wi-Fi, aparcament de cotxes, centre de negocis. Els clients poden triar d'entre 5 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. The Buckhorn Inn Bed And Breakfast és la vostra destinació si buscau allotjament de qualitat a Churchville (VA).\nImpressions dels viatgers sobre Churchville (VA)\nDescobreixi els barris de Churchville (VA)\nSobre Churchville (VA)\nAgoda.com ofereix una selecció dels millors hotels a Churchville (VA), Estats Units per a que la seva visita assoleixi les seves expectatives. Oferim una gran gama d'hotels per ajudar-vos a trobar el millor lloc on estar a Churchville (VA). Moltes àrees, cada una amb una atmòsfera distinta, esperen ser descobertes a la ciutat. Churchville (VA) té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Estalvii temps i diners amb el nostre motor de recerca fàcil d'usar que us garanteix els preus més baixos en hotels.\nAllotjaments a Churchville (VA)\nQuè fer a Churchville (VA)\nTrobar més allotjaments a Churchville (VA)\nHotels Churchville (VA) populars


YouTube archivos - INITEC Marketing Digital\nLa plataforma social ha publicat el seu ja tradicional informe amb els millors vídeos de Youtube de l’any, YouTube Rewind 2018, on té en compte no només el nombre de reproduccions, sinó també altres indicadors com els comentaris o els […]\nLes influencers ja són una figura molt present a les xarxes socials, especialment en Instagram. Aquestes compten amb milers de seguidors i són una referència per a multitud d’usuaris. A dia d’avui, trobem 5 influencers catalanes que estan aconseguint nivells […]\nInstagram ens dona la benvinguda a la seva pròpia televisió\nIGTV o Instagram TV és la nova eina de Instagram on els usuaris poden crear vídeos d’entre 15 segons i 60 minuts, quan fins al moment l’aplicació solament permetia vídeos de fins a 10 segons en els Stories i de fins a 1 min en les publicacions. Amb aquesta […]\nInstagram TV o YouTube? Quina plataforma és millor per penjar els meus vídeos?\nVídeos d’una hora de durada pensats per a mòbil, aquesta és la promesa sota la qual neix Instagram TV, un nou competidor per YouTube que arriba trepitjant fort. Si ets un usuari actiu a YouTube i no saps si començar a produir […]\nEn el món dels Youtubers, les dones tenen un paper molt rellevant i comparteixen continguts de múltiples temes: des de videojocs fins a manualitats passant per moda i bellesa, esport o videoblogs. En aquest recopilatori podeu descobrir algunes de les Youtubers […]


Idiomes parlats al món a l'actualitat[modifica]\nEn segon lloc, hi ha àrees del planeta insuficientment estudiades per precisar si els grups humans presents en elles parlen realment la mateixa o mateixes llengües que altres grups humans més coneguts. Això s'aplica especialment a Nova Guinea; certes àrees de l'Amazons on existeix constància de més de quaranta tribus no contactades; el sud-est del Tibet, oest de Nepal i nord de Birmània i una de les illes Andaman.\nObtingut de «https://ca.wikipedia.org/w/index.php?title=Idioma&oldid=19892626»\nLa pàgina va ser modificada per darrera vegada el 7 maig 2018 a les 19:45.


Ràfting | Esports d'aventura a Catalunya - Alta Ruta Aventura\nInicio » Activitats d’aventura » Activitats aquàtiques » Ràfting Sort-Llavorsí-Collegats\nEndinsa’t en les aigües braves de la Noguera Pallaresa!\nEl ràfting és una activitat esportiva que consisteix en el descens pel riu en una embarcació inflable amb capacitat per a 8 o 10 persones equipades amb rems. Un guia expert es fa càrrec del timó i ens indica a tot moment el que hem de fer.\nDurant l’última dècada, la Noguera Pallaresa s’ha convertit en visita obligada per als amants del ràfting i dels esports d’aventura en general. El gran cabal del riu durant tota la primavera i estiu permet la pràctica del ràfting en excel·lents condicions.\nTRAMS DE RÀFTING:\nLlavorsí – La Moleta (5 km) 24€\nLlavorsí – Rialp (14km) 41€\nBaro – Collegats / Montardit – Baén (18 km) 41€\nLlavorsí – Collegats (35 km) + Dinar inclòs 80€\n*Tots els preus són per persona, IVA inclòs.\nCaracterístiques: imprescindible saber nedar.\nEdat mínima: 10 anys a la primavera i 8 anys a l’estiu.\nDescens: 1 h 15 min aprox (14 km).\nTornada: transport intern (des d’on acaba l’activitat fins a la base).\nEl material necessari: escarpins, vestit de neoprè, armilla salvavides i casc.\nTransport intern des d’on s’acaba l’activitat fins a la base.


Cartes a la Directora 08/07/2018\n4 min. 08/07/2018 00:00\nAgraïment pel campus de periodisme de l’ARA\nSoc la Pau i aquesta setmana passada vaig participar en el campus de periodisme de l’ARA.\nEstic fent aquesta redacció per donar-vos les gràcies a totes les persones que heu fet possible que aquesta setmana passada m’ho passés tan bé com m’ho vaig passar. També vull donar les gràcies als monitors: Roger, Mònica, Héctor i Noemí.\nTots aquests heu aconseguit que en 6 dies faci unes amistats insuperables, he après tant de les activitats que heu preparat com dels meus companys.\nAl matí sempre fèiem activitats de periodisme superdivertides i a les tardes activitats molt variades, des de bicicleta fins a surf.\nPer a mi ha sigut la millor experiència, des del moment en què em van dir que anava al campus i que havia sigut una de les seleccionades fins a l’últim dia.\nOblidem Franco d’una vegada\nUna bona notícia. Sembla que finalment exhumaran el cos del dictador i el trauran del Valle de los Caídos, un tètric mausoleu on van deixar la vida milers de presos. Ara s’ha de donar una utilitat digna a aquest monument que mai s’hauria d’haver edificat. A més, s’ha de fer una altra cosa. M’explico. La Fundación Francisco Franco, a través del Valle de los Caídos, rebia una substanciosa quantitat de diner públic en l’època d’Aznar, que deixava sense pressupost la memòria històrica. El 2003 el PSOE, CiU i BNG van presentar una moció per promoure la il·legalització d’aquesta fundació, però el PP la va rebutjar. El 2015, en una entrevista a TVE, van preguntar a Rajoy sobre les subvencions a la Fundación Francisco Franco i va dir que no en sabia res (?), tot i que se sap que el govern de Rajoy ha repartit més d’un milió d’euros entre associacions homòfobes i ultracatòliques declarades “ de utilidad pública ”.\nJa n’hi ha prou! Ara és el moment de posar fi a la malversació de fons públics per mantenir aquesta nefasta fundació. No val l’excusa que la Fundación ha de custodiar els milers de documents de Franco. Aquests documents han de ser en arxius públics per donar-los una utilitat legal i objectiva, i no difondre idees d’un dictador sanguinari d’essència feixista que va edificar el seu imperi sobre milers de fosses comunes.\nExperts en integració\nM’assabento d’una notícia (que un de cada quatre barcelonins ha nascut a l’estranger) que em provoca la necessitat de saber quina és la dada sobre l’empadronament a tot Catalunya. Faig la recerca a l’Idescat. Resultat: al voltant del 20% de la població empadronada a Catalunya és nascuda a l’estranger. Dades provisionals d’aquest any, sí, però s’intueix que seran molt similars a les de l’any passat. L’evidència d’aquestes dades em fa exclamar “Deunidó!” I després, amb més calma, manifesto: “Doncs quina magnífica feinada estem fent a l’escola catalana, i sobretot a la pública, esclar, des de fa dècades!” La història de Catalunya, del darrer mig segle aproximadament, ens ha convertit, als mestres, en uns experts en integració dels nouvinguts. I d’aquesta afirmació en tenim un exemple molt honorable: l’any 2018 tenim un conseller de la Generalitat (el Sr. Chakir El Homrani Lesfar) que, tot i ser nascut a la capital catalana, té orígens lluny de Catalunya. Hi ha, segur, altres exemples; però per a mi aquest és significatiu perquè ha arribat professionalment al càrrec que ara ostenta.\nEsclar que hi ha molta feina a fer. Ho sabem. Per això treballem els docents. Sense defallir i intentant superar tots els esculls que ens trobem. El nostre alumnat és, sempre, la nostra prioritat.


Diàleg de sords – Ningú és Perfecte\nNova data límit. El 20 de gener es perfila com la data en què definitivament sortirem de dubtes.\nJaume Bartumeu ha anunciat que farà una nova proposta als Grups Parlamentaris per tal d’assolir un govern d’unitat nacional que permeti votar els pressupostos i mantenir una mínima estabilitat durant la legislatura.\nTot i que l’executiu diu que la premsa ens entestem en mal interpretar les declaracions de Rosa Ferrer i Josep Dallerés quan parlen que per governar amb dotzenes parts millor anar a anticipades, el cert és que la cosa no està gens clara.\nEls punts centrals de la proposta són els mateixos que s’havien plantejat fins ara, reforma fiscal, pactes amb Europa, etc etc. La diferència és que – diuen- per primera vegada no hi ha res limitat.\nNo hi ha cap marc rígid o predefinit- més enllà del mental- per tal de poder arribar a un acord amb totes les parts.\nTot i això, el resultat no està garantit.\nLes habilitats del Cap de Govern com a negociador no són precisament la seva millor carta. I més si tenim en compte que l’animadversió personal que desperta en determinats àmbits no ajuden a fer passar el missatge socialdemòcrata.\nMentrestant, l’oposició, uns i altres, continuen a l’expectativa d’una proposta que no puguin defugir, si no és que prefereixen, potser, anar a eleccions anticipades en un context de manca de líderatge clar, de crisi conjuntural sense llum a la sortida i una població cada dia més desconcertada.\nAl final, potser sí que tots plegats faran un esforç per posar-se d’acord.\n13 de gener de 2010 26 de Juliol de 2016 Ningú és PerfecteSin categoría\nEntrada anteriorA casa, però a la porta\nSegüent entradaÚLTIMA HORA


A Espanya s'abandona un gos sense identificar cada quatre minuts\nImatge d'arxiu de l'abandonament d'un gos\nDels 162.000 abandonaments de gossos que es produeixen anualment a Espanya, 120.000 no disposen d'identificació\nActualitzada 02/08/2021 a les 16:02\nA Espanya s'abandona un gos sense microxip d'identificació cada quatre minuts, 15 gossos cada hora, segons la Reial Societat Canina d'Espanya (RSCE) i les xifres difoses per la Fundació Affinity.\nDels 162.000 abandonaments de gossos que es produeixen anualment a Espanya, 120.000 són cans que no disposen d'identificació, la qual cosa impossibilita localitzar a la persona que ho abandona i poder imposar la corresponent sanció.\nSegons RSCE, això suposa a més que els gossos abandonats passin a «fer més grans les files dels candidats a adopció», la qual cosa suposa una despesa per als centres de recollida i les protectores de «més d'un milió d'euros anual» només en microxips d'identificació.\n«Els abandons de mascotes són una de les majors xacres de la societat i cada any, tristament, creixen, per la qual cosa entre les administracions i els criadors i amants dels animals hem de posar-li fre», assegura Julián Hernández, president de la Reial Societat Canina d'Espanya en un comunicat.\nDe mitjana s'inscriuen a l'any 50.000 cadells en el Llibre d'Orígens Español (LOE) de la RSCE, entitat que sol·licita que l'Administració obligui a identificar a través de microxip a les mascotes amb la finalitat de mitigar el sentiment d'impunitat que existeix enfront de l'abandó.\nA Espanya és obligatòria la identificació dels animals de companyia, encara que no l'ús de microxip, amb alternatives com plaques o tatuatges, segons la Fundació Affinity.\nComenta el contingut : A Espanya s'abandona un gos sense identificar cada quatre minuts


El CIS difon avui la seva primera enquesta després del pacte dels Pressupostos\nL’anterior sondeig mantenia el PSOE i Podem per davant de la suma de PP, Vox i Cs\n21 de de desembre del 2020. 17:48\nEl Centre d’Investigacions Sociològiques (CIS) farà públic aquest dilluns, a les 11.30 hores, el seu baròmetre corresponent al mes de desembre, el treball de camp del qual es va realitzar coincidint amb l’aprovació al Congrés dels Pressupostos del 2021, la crisi migratòria a les Canàries i la polèmica per la regularització fiscal de Joan Carles I.\nEs tracta de l’últim baròmetre d’un any marcat per la pandèmia del coronavirus, que des de l’abril està als primers llocs de la llista de problemes nacionals, juntament amb els problemes econòmics derivats de la Covid.\nDurant els primers dies de desembre, quan el CIS va fer les enquestes per a aquest estudi, es registrava a Espanya una baixada en el nombre de contagis i en la incidència acumulada del virus i també s’anunciava que la vacunació arrencaria en el primer semestre del 2021.\nEn el sondeig de novembre, la Covid era el primer problema nacional (44,2%), seguit molt de prop pels problemes econòmics (42,7%), mentre l’atur continuava en descens i marcava un nou mínim històric (24,3%).\n¿Passa factura el recolzament de Bildu?\nEl 3 de desembre, el Congrés va aprovar els Pressupostos del 2021 amb el recolzament, entre d’altres, d’ERC i EH Bildu, cosa que va provocar irades crítiques contra el Govern per part del PP, Vox i Ciutadans, que va acabar despenjant-se, dels comptes públics, malgrat que no havia presentat esmena de totalitat.\nEl baròmetre que ultima el CIS podria servir per veure si aquestes aliances han provocat algun canvi en els suports electorals de cada partit, ja que inclourà les dades mensuals sobre intenció de vot. També llançarà la foto del panorama electoral quan està a punt de complir-se un any del naixement del Govern de coalició que van formar al gener el PSOE i Unides Podem.\nAl novembre, el PSOE es mantenia com a primer partit del país amb un suport del 30,4%, amb 11,8 punts d’avantatge sobre el PP, que es quedava en el 18,6%. Els dos partits retrocedien respecte al mes anterior, igual com Unides Podem, situat en l’11,4%, mentre pujaven Vox, fins al 13,2%, i Ciutadans, al 9,5%.\nEnquestes CIS Enquestes electorals


Barcelona rebutja la sentència del Suprem amb els vots favorables de BComú, ERC i JxCat - Regió7 :: El Diari de la Catalunya Central\nBarcelona rebutja la sentència del Suprem amb els vots favorables de BComú, ERC i JxCat\nEl text aprovat exigeix la llibertat «immediata» dels presos «polítics» condemnats i denuncia una «regressió» de drets\nacn 25.10.2019 | 14:17\nEl ple de l'Ajuntament de Barcelona ha rebutjat aquest divendres la sentència del Tribunal Suprem perquè considera que la via penal "no ha sigut l'adequada per resoldre una qüestió de caràcter polític". La proposició, acordada entre ERC i JxCat i transaccionada amb BComú, considera que s'ha fet un judici "polític" i "sense les garanties exigibles" i creu que la condemna és "contra tota la ciutadania". A més, el text exigeix la llibertat "immediata" dels presos i les preses "polítics" i el retorn de "les persones exiliades". El PSC, Cs, el PP i Barcelona pel Canvi hi han votat en contra.\nEls grups també denuncien en el tercer i el quart punt del text la "regressió de drets i llibertats" i es comprometen a treballar conjuntament amb la resta d'institucions i societat civil per trobar "solucions" per l'alliberament dels presos.\nEl cinquè punt de la proposició recull que la resolució del conflicte polític s'ha de canalitzar "a través de les vies democràtiques, el diàleg institucional i l'expressió democràtica de la voluntat de la ciutadania". "Reconeixem que Catalunya té dret a l'autodeterminació", resa aquest punt.\nEl sisè punt constata que la ciutadania pugui mobilitzar-se contra la sentència i a favor de drets i llibertats "de manera pacífica i en ferma defensa dels valors democràtics". També s'expressa el "rebuig absolut" a qualsevol forma de violència.\nPer últim, s'acorda traslladar el contingut de la proposició a les institucions catalanes i espanyoles, així com a les instàncies internacionals en les quals participa Barcelona.\nERC i JxCat celebren l'acord\nDurant la votació al ple, el regidor republicà Ernest Maragall ha celebrat que hi hagi un "acord ferm" pel rebuig a la sentència, l'alliberament dels presos i perquè els ciutadans votin en un referèndum d'autodeterminació, un acord que considera "de mínims".\nDes de JxCat, Elsa Artadi ha criticat que la justícia espanyola "ha demostrat molt més ser espanyola que no pas justícia" i que s'hagi basat en una causa "inventada i jutjada" sense cap de les garanties.\nLa votació de la proposició ha evidenciat un cop més les diferències entre els dos partits al govern: BComú, que hi ha votat a favor, i el PSC, que s'ha situat al costat del PP, Cs i Barcelona pel Canvi.\nEl regidor dels comuns Jordi Martí ha considerat que era "indispensable" que el plenari manifestés el seu rebuig a la sentència, per "injusta" però també perquè suposa la judicialització d'un conflicte "que era polític".\n"Mentre un conflicte no tingui gent condemnada, és impossible que hi hagi un diàleg sincer entre les parts", ha dit. Martí també ha matisat, però, que des de BComú no comparteixen "l'estratègia actual de l'independentisme" i ha criticat la "ineficàcia" i la "desorientació política" a Palau, a l'altra banda de la plaça Sant Jaume.\nPer contra, el primer tinent d'alcaldia, Jaume Collboni, ha reconegut que tot i que totes les sentències són "opinables", en un estat de dret hi ha "separació de poders". En aquest sentit, el regidor socialista ha defensat que el judici s'ha realitzat "en condicions de màxima transparència i garantint el dret de totes les parts".\nDes del grup taronja, Luz Guilarte ha considerat que és "contrària a la democràcia" i ha subratllat que a Espanya "no hi ha presos polítics, sinó persones condemnades" i "falsos exiliats" a l'estranger.\nEl popular Josep Bou ha remarcat que les sentències "s'han d'acatar" i ha negat que Catalunya tingui dret a l'autodeterminació.\nDes de Barcelona pel Canvi, Manuel Valls ha assegurat que la justícia espanyola és "independent" i ha insistit que "no hi haurà independència, ni referèndum ni amnistia".


Es convoca el concurs de portades de la MICOD - vilanovainformacio.cat - Portal de Comunicació de Vilanova del Camí\nA costat de la resta de municipis de la Mancomunitat de la conca d’Òdena, Vilanova del Camí participa novament en la commemoració del 25 de novembre. Aquest any s’ha apostat fort per la sensibilització i s’ha impulsat una campanya publicitària per fer visibles tot un seguit de situacions quotidianes on s’hi identifica violència masclista. A banda del actes que també s’han programat per recordar aquesta efemèride, s’ha convocat el segon concurs de portades per la igualtat de gènere que lliurarà un únic premi de 300 euros.\nL’obra guanyadora serà la imatge de la portada de l’agenda d’activitats que la MICOD editarà amb motiu del 8 de març de 2015, Dia Internacional de les Dones. És per això que s’ha d’incloure la referència a aquesta data.\nAl concurs poden participar totes les persones dels municipis de la MICOD (Igualada, Vilanova del Camí, Santa Margarida de Montbui, Òdena, la Pobla de Claramunt, Jorba i Castellolí) nascudes abans de 1997. Queden excloses, però, les persones que es dediquin professionalment al món del disseny gràfic, o s’hi hagin dedicat els últims 5 anys.\nEl període de presentació d’obres serà de l’1 al 30 de gener de 2015 a l’oficina d’atenció ciutadana dels corresponents ajuntaments.\nPodeu consultar les bases a la pàgina web municipal www.vilanovadelcami.cat o a la pàgina web de la MICOD.\nEl consistori suma voluntats per fre a la violència masclista


Treva llarga de pluja. Arriba el període estable més llarg en dos mesos\nCal remuntar-se fins al 19 de setembre per trobar més de cinc dies seguits sense pluja a Barcelona\nMarcos Amores | Dimecres, 28 de Nov del 2018, a les 11.43\nsortida de sol des de l'Observatori Fabra el 28 de novembre, amb un ambient estable a Barcelona. Foto: Alfons Puertas\nDesprés d’una tardor gairebé de rècord, en la qual han caigut més de 400 litres de pluja, els mapes apunten ara a una situació clàssica hivernal, un anticicló que comportarà un període d’estabilitat com feia dos mesos que no teníem.\nMés de cinc dies seguits sense pluja, tota una odissea enguany\nEls mapes apunten al que podria ser l’episodi d’estabilitat més llarg dels darrers dos mesos. Cal remuntar-se fins al 19 de setembre per trobar un període de més de cinc dies seguits sense pluja a Barcelona segons dades de l‘Observatori Fabra. Aleshores, la pluja no va tornar a fer acte de presència a casa nostra fins al 7 d’octubre. En total, 16 dies de pausa en aquest any inusualment plujós. Més enllà, caldria anar al mes de juliol per trobar una treva similar, fa ja quatre mesos.\nMeteograma per a la ciutat de Barcelona que ens indica poques probabilitats de pluja en les properes dues setmanes. Font: Wetterzentrale\nAnticicló per dies, previ pas d’un front desgastat\nLa pluja de dilluns passat podria haver estat el punt i a part en aquest llarg període de precipitacions. A falta de veure si el front que passarà aquest divendres és capaç de deixar algun ruixat, ens trobem davant d’un període d’entre set i 10 dies en què la pluja podria esquivar la ciutat. El perquè de tot plegat és la presència d’un anticicló que podria quedar ajagut a la península durant bona part de la primera meitat del mes de desembre, fet que comportaria que les borrasques quedessin obligades a circular molt més al nord.\nEls 1.000 litres, a tocar a molts altres barris\nEls models meteorològics donen una treva en la pluja. Sembla mentida, però, que el fet que no plogui a Barcelona sigui enguany noticiable. Els 1.000 litres anuals, una fita gairebé històrica, ja s’han assolit a les Corts, Sant Gervasi i Gràcia (segons la xarxa Meteoclimatic) i el Raval (amb dades del Meteocat). Però aquesta fita la tenen molt a prop altres indrets com un segon observatori a les Corts (998.8 litres fins avui), Sants (995.4) o l’Eixample (973.8).\nL’Observatori Fabra ja situa el seu còmput anual en la segona posició en 105 anys de dades\nQuan falten 33 dies per concloure el 2018 l’Observatori Fabra ha recollit ja 982,5 litres i quedaria ja, en una meritòria segona posició en els més de 100 anys de dades que té la seva sèrie (des del 1913). Els 1.123 litres de l’any 1971 semblen ara mateix complicats d’assolir, però res no es pot descartar d’un 2018 que passarà a la història.\nEmbassaments plens per acabar l’any\nLes pluges, que han duplicat i gairebé triplicat enguany les que han caigut a altres capitals europees, han omplert els pantans. Gairebé tots els embassaments de les conques internes de Catalunya (CIC) es troben en una situació de ple tècnic, segons dades de l’Agència Catalana de l’Aigua. En el cas dels que abasteixen la ciutat de Barcelona, tots superen amb escreix el 80 % i la majoria són plens a vessar, com és el cas de Susqueda (91 %), la Baells (93 %) o la Llosa del Cavall (98 %). De la resta de conques destaca també la grandíssima recuperació del pantà de Boadella (92 %) i la del pantà de Siurana, que se situa en un modest 45 % però amb una situació molt més favorable que fa unes setmanes, quan amb prou feines superava el 10 % de la capacitat total.\n— canvi climàtic — inundació — pluja\nActivada la prealerta del pla Inuncat per xàfecs al prelitoral


Urna del referèndum il·legal de l'1-O (Europa Press)\nL'exsecretari general del Diplocat Albert Royo va reconèixer davant del jutge pagaments a convidats internacionals que van estar a Catalunya amb motiu del referèndum independentista de l'1 d'octubre, però va assegurar que es tractava de "visitants" i no d'observadors electorals que "estaven interessats" en presenciar la jornada i "conèixer de primera mà el procés", pel que la seva presència va ser iniciativa d'ells mateixos.\n"Res té a veure amb una observació electoral. Visitants internacionals són des de polítics a gent del món de l'empresa, del món de la cultura, joves líders que participen en una visita per conèixer una realitat de primera mà", va explicar Royo dimarts passat en la seva declaració com a imputat, a la qual ha tingut accés Europa Press, davant del titular del Jutjat d'Instrucció número 13 de Barcelona, que investiga l'organització de l'1-O.\nSegons l'exdirectiu, la majoria d'aquests "visitants" van ser "diputats estrangers que tenien interès a estar al setembre, uns dies abans del referèndum, per la situació política" d'aquell moment, que va definir com "delicada". "Estaven interessats en ser aquí i conèixer de primera mà", ha insistit.\nRoyo, que només va contestar a les preguntes del seu advocat durant l'interrogatori, ha remarcat que aquesta presència de personalitats estrangeres "per a res" tenia a veure amb la legitimació internacional de la votació. De fet, ha comparat aquestes visites amb les que també, va assegurar, hi va haver a la consulta del 9 de novembre de al 2014 o les eleccions autonòmiques del 27 de setembre del 2015.\nAixí, a la pregunta de si va tenir alguna participació en la contractació d'observadors, Royo va contestar que "en absolut" i que "per a res" estava en les "funcions del Diplocat l'organització de l'1-O. No obstant això, després va reconèixer que el Diplocat es va fer càrrec dels costos: "És el mateix protocol sempre. Es cobreix el cost del viatge i estada en alguns casos; en altres casos ens van dir que no calia".\nMÉS DE 270.000 EUROS EN OBSERVADORS PER AL 1-O\nEn el sumari de la causa que investiga el jutge d'instrucció número 13 de Barcelona, el nom de Royo va aparèixer després dels registres de la Guàrdia Civil el 20 de setembre. En un disc dur intervingut a la seu de la Vicepresidència de la Generalitat es van trobar anotacions sobre les despeses generades en els processos electorals de 2012 i 2015, comparats amb un pressupost del procés electoral de 2017, és a dir, el referèndum.\nA la cel·la corresponent a 2017, segons l'informe de l'Institut Armat, recull la quantitat de 50.000 euros per a observadors electorals, "amb el que es pot concloure que aquesta despesa estava previst per a la celebració del referèndum de l'1 d'octubre".\nGairebé dos mesos després, la Guàrdia Civil es va presentar a la seu del Diplocat, on va sol·licitar la quantificació dels costos assumits en relació amb el referèndum. D'aquesta registre, els investigadors van concloure que entre vols, reserves d'hotels i actes es van destinar a més de 40 observadors internacionals gairebé 40.600 euros.\nL'Institut Armat s'afegeix a aquesta quantitat 112.993 euros que van ser abonats directament als integrants del grup d'experts d'Helena Catt, una consultora internacional del Regne Unit. Els investigadors van acreditar també dos pagaments a The Hague Centre for Strategic Studies que van sumar 119.700 euros, deixant pendents de pagament altres 47.000. Totes aquestes quantitats llancen un total de més de 273.000 euros.\nAquest centre va ser contractat per la Delegació de la Generalitat a Brussel·les, que el 2017 estava dirigida per Amadeu Altafaj. Aquest també va declarar en qualitat de investigat el passat dimarts i en l'interrogatori va justificar el conveni per la necessitat de fer un "informe estratègic" sobre riscos en seguretat i el context internacional, tant a la UE com els nous desafiaments a la resta del món.\nUN PLA ESTRATÈGIC DESFASAT NO VINCULAT A L'1-O\nSegons Altafaj, a la Conselleria d'Exteriors que dirigia Raül Romeva va haver "discussions" a mitjans de 2017 per adequar el "pla estratègic" a seguir, perquè el que hi havia estava "desfasat". Per tant, va negar que l'informe estigués vinculat a l'1-O i al procés independentista català.\nEl exdelegat a Brussel·les, que també va contestar únicament a les preguntes del seu advocat, va aprofitar per recordar que "totes" les comunitats autònomes estan representades davant la UE, encara que va admetre que Catalunya "sempre ha tingut una acció exterior molt potent".\nAixí, va al·legar que la contractació de The Hague Centre for Strategic Studies es va deure al fet que la Conselleria d'Exteriors buscava una "entitat capacitada" per realitzar l'esmentat informe, ja que l'entitat està "molt preparada per orientar i per desenvolupar un model, que és el que van començar a fer".\nA la pregunta de si en algun moment va pensar que aquest encàrrec podia ser "incorrecte o il·legal", Altafaj va respondre que no i que, de fet, li semblava que estava "en línia amb tots els debats que hi havia en aquell moment en l'escena internacional , però sobretot a la UE".\nEl exdelegat català a Brussel·les va explicar que el contracte amb el The Hague Centre for Strategic Studies estipulava que el pagament per l'elaboració de l'informe es realitzaria en tres mensualitats.\n"Lamentablement, el resultat avui no ho podem verificar i crec que és una llàstima, sincerament. Si no hi hagués hagut el 155 i la seva aplicació, tindríem el resultat d'aquest treball finalitzat", ha lamentat.


Un total de sis empreses han acudit aquest divendres a la jornada informativa que ha organitzat la Central de Compres de la Conselleria d'Hisenda i Model Econòmic per explicar els punts clau que guiaran el macroconcurs per al subministrament d'energia elèctrica a la Generalitat, les seves entitats autònomes i ens del sector públic. Un concurs el valor del qual ronda els 133 milions.\nEntre les empreses que s'han interessat, a més de grans comercializadoras, figuren també xicotetes empreses i cooperatives valencianes que s'han vist atretes per les noves condicions que ha establert el Consell en la licitació. La rebaixa dels requisits de solvència exigits i el fet que no s'ha limitat el nombre d'empreses que poden participar han resultat clau en aquest sentit. També la possibilitat de poder optar a minilicitaciones, ja que una vegada determinades les empreses que van a particiar (és a dir, aquelles que s'han presentat i que compleixen les condicions) cada organisme del Consell realitzarà minilicitaciones dels seus punts de subministrament, de manera que les empreses podran optar a xicotets lots.\nUna altra de les novetats és que els criteris mediambientals tenen més pes en l'actual acord marc que en l'anterior. Per primera vegada, es té en compte l'origen de l'energia i es preval aquella que prové de fonts renovables. També es valoren criteris d'eficiència energètica.\nL'objectiu que persegueix el Consell en realitzar aquesta licitació centralitzada és aconseguir un millor preu de mercat en la contractació d'energia elèctrica, fomentar la participació i competència entre els comercializadores d'energia (grans empreses, pimes i cooperatives) sense excloure a cap d'ells, i fomentar l'ús d'energies renovables.


el mas rampinyo: d’abril 2018\nMAS RAMPINYO EN PRIMAVERA\na d’abril 22, 2018\nAhir es va presentar QUADERNS editat per la Fundació Cultural Montcada , es el numero 36. Previ a la presentació , amb motiu de l' any Fabra es va realitzar una conferència.\nFa 19 anys que s' edita Quaderns , es una revista que ens apropa a conèixer més el passat de Montcada i Reixac, la historia , les anècdotes, sovint amb fotografies inèdites que no deixen de sorprendre.\nLa Fundació Cultural Montcada , forma part del teixit cultural i associatiu del municipi, realitzen de una manera totalment altruista una gran tasca. Al dia de Sant Jordi munten parada al carrer Major de Montcada Centre, allà podeu comprar exemplars de Quaderns i altres publicacions que han realitzat .\nTambé us podeu fer socis per tal de col·laborar amb que la seva tasca continuí endavant.\nPERILL A LA ROTONDA\nA la rotonda que hi ha en els carrers Bach i Tapioles a Mas Rampinyo , a l’ alçada del pont que a travessa el riu Ripoll per anar a la Ferreria , podem comprovar com hi ha uns desperfectes la ferm que son perillosos per el cotxes, motociclistes i ciclistes.\nUn no entén com els responsables tarden tant en arreglar els clots i forats que hi ha , cal una actuació per deixar el ferm en bon estat, cal manteniment en el dia a dia d’ aquesta gran ciutat que ens volen vendre, els petits detall també hi conten.\nAquestes fotografies han estat realitzades avui diumenge, aquest forats i desperfectes porten setmanes fins quan ...,.?\na d’abril 15, 2018\nFESTA MAJOR I LES GITANES ANY 1967\nCercavila Festa Major Mas Rampinyo de 1967\naquestes fotografies han estat agafades del interessant bloc:\nAvui al sofà davant de l'ordinador cercant curiositats he trobat el bloc , hi ha un extens recull sobre el Ball de Gitanes a Mas Rampinyo, l' autor és en Frederic Gaude . Us recomano que entreu al bloc.\nUN BONA NOTICIA...\nAvui he vist que a la estació de tren , s’ està muntant una marquesina per tal de evitar que la gent es mulli mentre espera el tren. Es una obra que s’ hauria d’ haver fet ja fa temps , però cal dir que es una bona noticia per els usuaris .\nMAS RAMPINYO..... INDRETS NO OBSERVATS\nA LA CARRETERA DE RIPOLLET ENS TROBEM AMB AQUESTA CASA\nMAS RAMPINYO ,ALT CONTRAST\nfotografia realitzada en el mes de març d' enguany, al parc de Mas Duran a Mas Rampinyo.\nXAVIER MISERACHS , FOTOGRAF\nHe pogut visitar la exposició a la Fundació Catalunya La Pedrera de Barcelona , us la recomano contemplar les fotografies realitzades per en Xavier Miserachs val la pena, un repàs per la seva obra que ens mostra la seva vàlua com a fotògraf.\nLa fotografia art, la fotografia document,la fotografia testimoni, la fotografia expressió , la fotografia en blanc i negre, en color... FOTOGRAFIA D' EN XAVIER MISERACHS.\nEstem a un mes vista :\nAnoteu el canvi de dates de la Festa Major d' enguany , reserveu el 4,5 i 6 per participar i col·laborar, per mantindre la tradició com cal.\nPer cert m' agrada el disseny d' aquest cartell ... enhorabona a l' autor o autora\nMAS RAMPINYO , ÉS PRIMAVERA\nFinals de març i començaments d´ abril, la primavera està alterada per canvis del temps , però ens deixa aquestes vistes que mai em cansaré de contemplar en viu , si no hi ha cap contratemps....


La Selecció Catalana d'Esquí de Muntanya, a punt per la temporada que comença - FEEC - Federació d'Entitats Excursionistes de Catalunya\nLa Selecció Catalana d’Esquí de Muntanya, a punt per la temporada que comença\nEls esquiadors de la Selecció Catalana d’Esquí de Muntanya de la Federació d’Entitats Excursionistes de Catalunya tornen a ser a casa després de dues setmanes concentrats a Tignes, als Alps francesos.\nDesprés d’una primera setmana amb poca neu i mal temps, es va decidir realitzar entrenaments de volum en grup i individualment, segons el pla d’entrenament de cada esportista. La primera setmana van entrenar Marta Riba (Club d’Esquí de la Pobla de Segur), Marta Garcia (Club Excursionista de Calldetenes), Clàudia Galícia (Unió Excursionista de Sant Joan de les Abadesses), Marc Pinsach (Colla Excursionista Cassanenca), Kilian Jornet (Club Poliesportiu de Puigcerdà), Nil Cardona (Ski Club de Camprodon), Oriol Cardona (Ski Club de Camprodon), Gerard Vila (Grup Excursionista i Esportiu Gironí) i Gerard Garreta (Club d’Esquí de la Pobla de Segur), com a tècnic responsable.\nDurant la segona setmana, i podent gaudir del bon temps i les bones condicions de neu, s’han realitzat bàsicament entrenaments de volum i s’han introduït petits entrenaments de qualitat per començar a acostumar-se a la temporada de competició. Els entrenaments han estat individuals seguint els paràmentres d’entrenament de cada atleta. Aquesta segona setmana s’han afegit al grup Joan Reyné (Ski Club Camprodon), Sergi Artís (Unió Excursionista de Catalunya de Cornellà), Alfons Gastón (Grup Excursionista de Manlleu) i Xevi Sadurní (Club Excursionista de Ripoll), com a tècnic responsable. A més a més, el seleccionador nacional, Joan Cardona , ha viatjat també a Tignes per a fer grup i parlar de la temporada.


Els Majoristes de producte fresc de Mercabarna informaran de les tendències en consum, novetats i previsions de venda de cara les Festes\nConferència de Premsa - Exposició i Degustació de Productes\nDijous, 12 de desembre. Centre Directiu de Mercabarna. 10.30 h\nCarme Ruscalleda presentarà receptes\ni consells per cuinar festiu els productes típics i de temporada\nEl pròxim dijous dia 12 de desembre, a partir de les 10.30 del matí, els Majoristes d’Aliments Frescos de Mercabarna informaran , en conferència de premsa, de les tendències i previsions de comercialització dels productes més típics de cara Festes de Nadal en peix i marisc, fruites i hortalisses, i carn i aviram. La presentació estarà presidida per la regidora de Comerç, Mercats, Consum i Règim Interior i Hisenda, Montserrat Ballarín, i tindrà lloc a la Sala de Actes de l’edifici directiu de Mercabarna.\nL’acte comptarà amb les intervencions dels presidents del gremis de majoristes de Fruites i Hortalisses (AGEM), i Peix (GMP) Jaume Flores i Àngel Mañez, respectivament; i dels majoristes especialistes en Carn i Aus, Enric Capafons i Josep Capdevila.\nBon producte i bona cuina amb Carme Ruscalleda\nLa presentació es completarà amb la participació de la mundialment reconeguda Carme Ruscalleda. La xef catalana, amb 7 estrelles Michelin, oferirà suggeriments i consells per cuinar una selecció de productes típics de festes, sense oblidar els aliments de temporada. La seva intervenció inclourà també la presentació de receptes nadalenques que, a partir del dia 12 de desembre, es podran consultar també a la web dels majoristes de Mercabarna wwww.pernadalbonacuina.com.\nLa sessió comptarà amb una àmplia exposició de producte fresc i degustació.\nDia: Dijous, dia 12 de desembre de 2019.\nLloc: Sala d’actes. Centre Directiu de Mercabarna, carrer Major, 76 – 1a planta.\nPer a més informació: Elisabet Carvajal: 646 22 02 68 / 93 733 3792


Tossa de Mar reordena els habitatges d'ús turístic i en limita la distribució - Diari de Girona\nTossa de Mar reordena els habitatges d'ús turístic i en limita la distribució\nL'Ajuntament aprovarà un pla especial que permetrà arribar fins als 1.522 immobles d'aquestes característiques, actualment n'hi ha 1.291 · A les zones amb percentatge més alt de residents habituals no se'n podran habilitar de nous\nnatàlia bonjoch. tossa de mar 17.01.2021 | 23:12\nL'Ajuntament de Tossa de Mar aprovarà la modificació del Pla Especial Urbanístic per a la Regulació dels Habitatges d'Ús Turístic (HUTs), on en permet la construcció de 231 nous en determinades zones del municipi. L'objectiu del consistori és reordenar aquests habitatges i concretar les condicions per habitar-ne de nous.\nSegons el consistori, Tossa compta actualment amb 1.291 HUTs -habitatges ja moblats i dotats per a la seva ocupació immediata, llogats per estades que no superen els 31 dies-, amb una capacitat per a 7.000 persones. Ara, amb l'aprovació de la modificació del pla es permetran que aquests habitatges augmentin fins a 1.522. Segons el cadastre de 2020, a Tossa de Mar hi ha 7.262 habitatges totals i amb el nou pla urbanístic fins a un 20,9% d'aquests podrien ser HUTs.\nTot i això, la ubicació de nous habitatges turístics no podrà ser escollida lliurement, ja que, segons afirma el consistori «la seva distribució no és homogènia en el territori i la majoria s'acumulen en les zones properes a la costa, a la meitat sud-oest del terme i al nucli antic». Per això el nou pla estableix zones de regulació i en concreta les limitacions, amb l'objectiu de poder seguir oferint demanda d'aquest tipus d'activitat, però mantenint l'equilibri amb la garantia «d'una vila sostenible», ja que segons afirma el regidor d'Urbanisme del municipi, Ramon Gascons, «la càrrega del territori no pot suportar un Pla Especial d'habitatges d'ús turístic i llar compartida il·limitat».\nPer exemple, la primera zona establerta, que conté el nucli del carrer Víctor Català, els entorns de la carretera de Llagostera, l'entorn de les muralles i carrers Codolar, Roqueta, Sant Telm i Socors, no permetran nous HUTs i només podran mantenir-se els 114 que ja hi ha habilitats, ja que és una zona on es concentra molt la primera residència. D'altra banda, a la segona zona -eixample, veïnat nou o Vila Vella- es podran habilitar un màxim de 21 habitatges d'ús turístic nous; a la tercera zona -carrers d'es Cars i Miramar, l'àmbit de creixement de l'altre costat de la riera, la zona entre la carretera a Lloret i la de Sant Feliu i les urbanitzacions de Pola-Giverola i Salionç- se'n podran habilitar 173 de nous, i per últim a la quarta zona, que fa referència a espais com Sant Eloi, Llorell, Llevadó, MarTossa o Canyelles -termes urbanes que ja han nascut amb una certa vocació de segona residència vinculada al turisme- es podran habilitar un màxim de 37 habitatges turístics nous. Per acabar, l'Ajuntament també posiciona una cinquena zona on no hi preveu l'adaptació de cap HUT més. Es tracta dels àmbits com Can Roure o Sant Grau, on només s'admet l'ús d'HUT en les edificacions incloses en el Pla Especial del Catàleg i Cases Rurals vigent.\nLa modificació del Pla Urbanístic per a la Regulació dels Habitatges d'Ús Turístic de l'Ajuntament de Tossa, que va ser encarregat a l'empresa Teseu, també serveix per adaptar-se al nou decret de Turisme de la Generalitat que regula en una única disposició els establiments d'allotjament turístic i els habitatges d'ús turístic i afegeix el nou concepte de «llar compartida». L'aprovació de l'anterior pla va ser l'any 2016.\nEl regidor d'Urbanisme, Ramon Gascons, explica que «venim d'un Pla Especial que no tenia cap classe de limitació, a excepció de petites zones d'habitatge protegit, calia una regulació i crear ordenances municipals per equilibrar la població, tal com estan fent la majoria de municipis turístics de Catalunya». El consistori no entregarà noves llicències fins que aquesta modificació no sigui aprovada definitivament.\nLa caiguda de l'ocupació a les grans empreses es modera.


L'Escola Palau d'Ametlla de Montornès obre les seves portes aquest dimecres - Vallès Visió\nL’Escola Palau d’Ametlla de Montornès obre les seves portes aquest dimecres\nL’escola Palau d’Ametlla obrirà les seves portes aquest dimecres. Un edifici de dues plantes en forma de ‘L’ de prop de 3.000 metres quadrats de superfície. Ara queda un dia i escaig per enllestir el traspàs.\nEls operaris enllesteixen els darrers detalls de la nova escola Palau d’Ametlla a Montornès. L’equipament educatiu entrarà en funcionament aquest dimecres quan els alumnes de primària creuaran per primer cop les seves portes. Deixaran enrere el seu antic col·legi per estrenar-ne un completament nou i molt més gran adaptat a les seves necessitats. També disposaran de la carpa polivalent El Sorralet que ara també donarà ús al centre escolar. De fet, també s’ha fet la darrera actuació per completar l’equipament polivalent.\nAra fa un any que s’iniciaven les obres de construcció de l’escola Palau d’Ametlla. El nou centre és un edifici de dues plantes en forma de ‘L’ de prop de 3.000 metres quadrats de superfície. El cost de l’obra és de 3 milions i mig i l’assumeix l’Ajuntament de Montornès.\nLa nova escola Palau d’Ametlla de Montornès podria estar operativa a principis d’any\nLa nova escola Palau d’Ametlla de Montornès ja té forma


Associació ornitològica La Safor-Marina Alta | Rafelcofer\nAssociació ornitològica La Safor-Marina Alta\nLa nostra associació es fundà en Oliva en 1.978 amb el nom de “La Safor” i amb l’objectiu d’aglutinar als ornitòlegs de la Safor i comarques veïnes-La Marina i La Vall d'Albaida- per tal de regularitzar les seues activitats.\nEls primers concursos els organitzàrem en Oliva, en el col.legi “Lluis Vives”;els de silvestres (caderneres i passarells) en el pati a l'aire lliure i els de canaris (timbrat i malinois) en les aules.\nEn 1996 la seu de l’Associació es traslladà a Rafelcofer i s'inscriu en el registre d'associacions del poble.\nEn 1999 s’aprovà canviar el nom de l’associació, ara: "Safor-Marina Alta”.\nEn 1996 organitzàrem el 1er concurs social de timbrat en Pedreguer.\nEn 1997 organitzàrem el 1er concurs Provincial silvestrista en Rafelcofer.\nTambé en 1999 organitzàrem el 1er concurs silvestrista de categoria puntuable i fou en la Font d’En Carròs.\nEn 2003 muntàrem exposicions en Gandia, Pedreguer i Piles.\nEn el 2004 adaptàrem els Estatuts a la nova llei d’Associacions 1/2002\nEn 2005 organitzàrem el I Memorial Ángel Puig de timbrat en Pedreguer.\nTambé hem estat organitzant concursos en altres poblacions com: Real de Gandia, Dénia, Ador, Xeraco, Bellreguard , Castelló de Rugat, L'Alqueria de la Comtesa i Potríes\nEn el 2007 organitzàrem el XXIII Concurs social silvestrista en L’Alcúdia de Crespins que al mateix temps era el X Concurs Provincial, i també el XIV Concurs de timbrat- III Memorial Ángel Puig en Pedreguer.\nEn el 2017 organitzàrem en Pedreguer el I Concurs Regional FOCVA de cant Espanyol discontinu.\nEnguany, en 2020, anem ja pel XXXVII Concurs Social Silvestrista ; el XXVII de Cantor espanyol i XVI Memorial Àngel Puig.\nLes nostres activitats són fonamentalment: Cria en captivitat i anellament, captura reglada d’ocells silvestres , educació i preparació per a la competició ( cant , color i postura ).\nÉs una associació un poc peculiar pel fet de ser mixta: Canaricultors i silvestristes “convivim” amb armonia.\nPresentar als joves aquesta afició com alternativa a l’oci.\nDonar a conéixer l'ornitologia de competició dins de les diferents modalitats.\nFomentar la convivència entre els associats i les relacions amb les diferents associacions ornitològiques.\nInculcar el respecte a la natura : fauna i flora.\nPer a aconseguir-ho, organitzem cada temporada:\nReunions i xarles-coloquis.\nConcursos de cant :\nCanaris ( cantor espanyol) – Memorial Àngel Puig\nSilvestres ( caderneres-verderols-gafarrons – passarells i els seus híbrids)\nSocis de la nostra Associació destaquen per haver obtés premis de categoria Nacional i Internacional en les modalitats de color i postura.\nTambé dir que la nostra Associació també té jutges de categoria nacional Andrés Puig en F.O.C.V.A. (Cantor espanyol) i Miquel Estruch en F.O.C.S.E. (Cadernera,passarell,gafarró,verderol i els seus híbrids)\nLa nostra web: www.saformarinaalta.webcindario.com\nEl nostre correu: a.o.saformarina@gmail.com\nEl nostre telèfon: 618361808\nHores d’atenció : de dilluns a divendres de 19:00 h – 21:00 h


Una científica rubinenca publica un estudi que podria millorar la prevenció d'un tipus de càncer de mama\nUna científica rubinenca publica un estudi que podria millorar la prevenció d’un tipus de càncer de mama\nEls dos equips del Cent Patins comencen el play-off pel títol de lliga amb derrota\nLa científica rubinenca Francesca Mateo ha publicat un estudi en què identifica els mecanismes moleculars i cel·lulars pels quals dues dones amb la mateixa mutació BRCA1 presenten riscos diferents de tenir càncer. Fa anys que se sap que les dones amb una mutació al gen BRCA1 tenen una probabilitat molt elevada, per sobre del 50%, de desenvolupar càncer de mama i ovari abans dels 80 anys. Es tracta d’una mutació genètica hereditària i es calcula que una de cada mil persones en són portadores.\nAra, després d’analitzar les mostres de 130.000 dones conjuntament amb estudis amb models de ratolins, s’ha demostrat que les dones amb aquesta mutació i una sobreexpressió del gen HMMR tenen entre un 72% i un 80% de probabilitats de tenir càncer de mama. Això succeeix perquè s’ha observat que quan hi ha la mutació del gen BRCA1 i la sobreexposició de l’HMMR “les cèl·lules es divideixen malament i apareixen senyals que desencadenen una reacció inflamatòria que finalment genera un microambient determinat que fa que el tumor es desenvolupi més fàcilment”, ha explicat Francesca Mateo.\nL’únic tractament preventiu per aquest tumor ara és la mastectomia\nTrobar els motius pels quals es produeix el tumor significa obrir la porta a introduir tractaments preventius més adequats segons el tipus de mutació que té cada pacient. Ara mateix, l’única forma de prevenir l’aparició del tumor en les dones que presenten la mutació en el gen BRCA1 és la mastectomia, que pot anar acompanyada de la retirada dels ovaris. Es tracta d’una mesura molt dràstica que pot resultar traumàtica per les pacients. A més el tumor associat a la mutació BRCA1 és especialment agressiu.\nSegons explica la investigadora, la descoberta científica podria permetre “focalitzar l’atenció en el gen HMMR amb tractaments preventius contra els senyals que desencadenen la inflamació” i que provoca el naixement del tumor. Actualment, existeixen ja alguns fàrmacs per altres malalties que actuen sobre aquests senyals detectats.\nFrancesca Mateo, doctora en Biologia i especialista en mecanismes cel·lulars metastàtics de les cèl·lules tumorals, és la coautora d’aquest treball juntament amb Zhengcheng He i Lin Mei. L’equip que ha realitzat aquest estudi forma part de l’Institut d’Investigació Biomèdica de Bellvitge (IDIBELL), de l’Institut Català d’Oncologia (ICO) i de la Universitat British Columbia de Canadà.\nL’article, titulat ‘Modification of BRCA1-associated breast cancer risk by HMMR overexpression’, s’ha publicat a la revista científica Nature Communications.


Viatge a les profunditats (II): Biodiversitat al mar profund | All you need is Biology\nEntrada anteriorVoyage to the bottom of the deep sea (I): Adaptations to deep sea lifeSegüent entradaViaje a las profundidades (II): Biodiversidad en el mar profundo\n6 pensaments sobre “Viatge a les profunditats (II): Biodiversitat al mar profund”\nNATÀLIA CASAS ha dit:\n13/03/2019 a les 16:29\nM’ha agradat moltíssim el teu article Viatge a les Profunditats, FELICITATS!!!!!!!!!!!!!\nestic ajundant al meu fill a buscar informació sobre “Quin impacte provoquen els humans al fons abissal” i no he trobat cap comentari.\nQue em podries ajudar?\n13/03/2019 a les 18:07\nBona tarda Natàlia,\nMoltes gràcies pel teu comentari i per valorar la tasca que fem per donar a conèixer les meravelles de la natura. L’impacte principal és la destrucció dels fons marins degut a la pesca d’arrossegament, doncs les xarxes s’emporten tot allò que troben per davant, deixant un aspecte similar al que queda a un camp cultivat.\nEt passo també alguns enllaços que us seran útils:\nEspero haver estat d’adjuda!


Óscar Luis Arias Suárez - Viquipèdia, l'enciclopèdia lliure\nÓscar Luis Arias (Kassel, Alemanya, 5 de gener de 1966) és un exfutbolista hispanoalemany, que jugava de migcampista.\nEs va formar a les categories inferiors del Recreativo de Huelva, des d'on va ser cedit a l'Ayamonte i al Fuengirola abans de pujar al primer equip. Amb els andalusos va jugar un parell de campanyes a la Segona B, fins que la temporada 93/94 el fitxa la SD Compostela.\nEls gallecs aconsegueixen l'ascens a la màxima categoria eixa campanya, tot i que Óscar Arias amb prou feines juga 12 partits. En Primera, la 94/95, el migcampista tan sols apareix en un encontre abans d'anar-se'n al Deportivo Alavés, que estava en Segona B. Precisament, eixe Oviedo - Compostela serà el seu únic encontre en Primera en la seua carrera.\nAmb els vitorians puja a Segona i qualla una bona temporada a l'any següent. L'estiu del 1996 fitxa per la UE Lleida on roman dos temporades més amb un bon nivell de joc i de gols, fins a 15 en els dos anys en aquest equip. Les actuacions amb l'Alavés i el Lleida fan que el fitxe l'Sporting de Gijón, que cercava el retorn a la màxima categoria.\nA Astúries també va complir el paper en les dues campanyes que hi va romandre (98/99 i 99/00). L'estiu del 2000, retorna al Recreativo. A l'equip andalús hi va ser titular els dos anys que hi va jugar, rematats per l'ascens a Primera de la temporada 01/02, en la qual Óscar Arias va jugar 23 partits i va marcar 2 gols. Al final d'eixa temporada, va penjar les botes.\nDesprés de la seua retirada, ha seguit vinculat al món del futbol com a Director Esportiu del Recreativo de Huelva del 2004 al 2009, i finalmente de la Unión Deportiva Las Palmas del 2009 al 2011.\nÓscar Arias ha estat una vegada internacional amb la selecció de futbol d'Andalusia, en partit jugat contra el Marroc l'any 2000.\n↑ (castellà) [Marca (diari)|Marca], Óscar Arias se hace cargo de la dirección deportiva de Las Palmas, 15 de juny de 2009\n↑ (castellà) [Marca (diari)|Marca], Ha sido un honor haber pertenecido a este club, 1 de juny de 2011\nObtingut de «https://ca.wikipedia.org/w/index.php?title=Óscar_Luis_Arias_Suárez&oldid=29962541»\nFutbolistes de l'Ayamonte CF


Des de fa mes d’un any, un centenar de veïns de Capellades veuen com les seves cases tremolen cada vegada que la Pedrera de les Llangònies fa explosions controlades. Les barrinades afecten especialment els habitatges de la Ronda del Capelló i carrers adjacents, provocant tremolors, caigudes d’objectes i moviments de làmpades, i els veïns descriuen la vivència de manera molt similar a la d’un terratrèmol. En alguns edificis s’ha observat l’aparició d’esquerdes que podrien ser provocades per les barrinades.\nLa Pedrera de les Llangònies és de propietat de l’empresa privada Obres i Excavacions Escala SL i està situada a la vessant est de la muntanya de la Serra de Miramar, a la Ctra. B-224 de Capellades a Martorell, al límit municipal entre Vallbona d’Anoia i Capellades. Va iniciar la seva activitat extractiva l’any 1989. La Generalitat al·lega que el propietari té els permisos corresponents, però els veïns expliquen que la maquinària i les tècniques utilitzades per l’explotació que fan servir ara no tenen res a veure amb les que s’utilitzaven quan va rebre l’autorització fa trenta anys; la llicència antiga preveu l’extracció amb màquina i no té en compte l’ús de barrinades. A més, les distàncies entre la pedrera i Capellades que figuren al document de la llicència són molt superiors a les reals, i ni tan sols es fa referència a l’existència del Capelló ni del Parc Prehistòric. Així doncs, demanen una revisió immediata de l’avaluació de l’impacte ambiental de l’activitat i que se suspenguin immediatament les explosions.\nSi el Govern de la Generalitat no resol el problema, les famílies afectades no descarten engegar accions judicials. D’entrada, els veïns i l’Ajuntament de Capellades ja han avançat que presentaran al·legacions durant el procés de tramitació de la llicència d’ampliació de la pedrera que demana el propietari.\nExtractes dels testimonis dels veïns recollits a l’Informe tècnic\nTestimonis de l’explosió del dia 20 de gener de 2020 a les 12:49h:\nHabitatges familiars, carrer Sant Francesc de Capellades\n«Estava assegut en una cadira al menjador de casa i de sobte la cadira es va moure. La casa es va moure tota i van caure coses que tenia penjades al sostre del garatge. Vaig pensar que havia estat un terratrèmol per la forta sacsejada de la casa. Vaig trucar a una veïna per si ella sabia que havia passat i em va dir que tenia constància de que es tractava d’una barrinada de la cantera propietat del Sr. Escala»\n«Estàvem al despatx de casa quan vam sentir una forta explosió amb la sensació de moviment del terra. El nostre net, que era al menjador, va venir corrent dient que hi havia hagut un terratrèmol.»\nHabitatge familiar al carrer Santa Anna de Capellades\n«Estava parlant amb la filla que viu al C/ Amador Romaní, quan de sobte vaig sentir una forta explosió i ella em va dir… Què és aquest sotrac tant fort? El meu marit que era al soterrani de la casa va pujar tot espantat per veure què havia passat. Va tremolar tota la casa»\nHabitatge familiar al carrer Lluís Companys de Capellades\n«Estàvem a l’habitatge familiar quan vam notar un fort tremolor. A causa de la intensitat fis i tot les làmpades es van moure i les portes dels armaris van sacsejar-se. No era la primera vegada que en sentíem algun, però aquest va ser especialment fort i en primera\ninstància vam pensar que era un terratrèmol de veritat. Després de parlar amb veïns i trucar a l’ajuntament, vam poder confirmar que era una nova voladura de la pedrera propietat d’Obres i Excavacions Escala».\nTestimonis de l’explosió del dia 5 de juliol de 2019 a les 12:15h:\nHabitatge familiar al carrer Anselm Ferrer de Capellades\n«De casa estant, la meva dona i jo vàrem sentir un tremolor important i sacsejada de la casa que vàrem relacionar amb un terratrèmol. Va durar 2-3 segons i van trontollar i dringar els vasos i copes de la vitrina del menjador així com la llum del mateix menjador va quedar ballant una estona. Vàrem estar pendents del telenotícies de TV3 per si parlaven d’un terratrèmol a la comarca de l’Anoia. No en van dir res. L’Ajuntament va confirmar després una barrinada a la cantera d’Obres i Excavacions Escala».\nArticle anteriorQui vol vi aigualit?\nPròxim articleSegueixen sense encert de cara a porteria


Notícies :: Opinió :: Un model català de custòdia del territori?\nUn model català de custòdia del territori?\nDijous 14\tGener 2016 - 14:44\nEn els debats de participació i preparació de la recentment aprovada Llei del voluntariat i de foment de l’associacionisme (Llei 25/2015 de 30 d’abril) es va parlar molt del “model català de voluntariat”. Tant que el preàmbul d’aquesta comença amb el següent:\nCom a practicants de la custòdia del territori només ens hi podem sentir identificats, amb aquestes consideracions. Al cap i a la fi, la custòdia, com a eina de conservació, es basa en la voluntarietat dels acords, encara que no només en el voluntariat com a forma de treball. Un aspecte fonamental és, al meu entendre, que el desenvolupament del moviment per la custòdia al nostre país s’ha basat en aquesta solidesa i tradició del teixit associatiu que esmenta el preàmbul, i que això ha determinat els seus resultats.\nPerò aquest és només el primer factor clau. Penso que hi ha un segon factor igualment important d’un eventual model català de custòdia: la seva pràctica en un marc de concertació público-privada molt ampli i variat. Des del suport econòmic del govern a les activitats de les entitats o el seu suport normatiu a favor del foment de la custòdia, fins la implicació directa d’administracions locals en la pràctica d’aquesta, tenim a Catalunya moltes proves i casos d’aquesta concertació. Sembla evident que el “teixit associatiu” ha trobat en la custòdia una forma de dedicar els esforços de persones responsables (entitats i propietaris) a favor de la conservació. En sentit estricte això es pot fer directament, sense intervenció de l’administració. Però sembla, també, que aquesta darrera ha vist en la custòdia una oportunitat d’estendre i millorar la seva política de conservació amb el concurs col·laboratiu de la població.\nEn tot cas, jo ho considero una fórmula d’èxit. Ni la conservació es pot aconseguir en finques isolades o en indrets particulars, perdent de vista els reptes a gran escala, ni la política pública de conservació podrà assolir els seus objectius sense el compromís actiu de la població. Al final del carrer encara hem de defensar el sentit profund del nostre vell eslògan de pensar globalment i actuar localment.\nEn aquest període polític de redefinició del model de país, crec que és útil reflexionar sobre aquests valors intrínsecs que hi ha al darrera de la solidesa del teixit associatiu català i de la capacitat d’aquest i de les administracions públiques per treballar junts pel bé comú. La custòdia que es fa a Catalunya, en això, és emblemàtica. Tenim sobre la taula de treball amb les institucions públiques coses prou importants per als propers mesos. Citem-ne tres: a) l’aprovació del llibre VIè del Codi Civil català, que contempla i dóna carta de naturalesa al contracte de custòdia del territori; b) l’establiment d’un registre públic d’acords de custòdia que ajudi al reconeixement dels compromisos contrets i n’estimuli la seva qualitat jurídica i l’avaluació dels seus impactes; c) l’establiment de figures de desgravació fiscal que reconeguin l’esforç dels propietaris de custòdia.\nAl costat de les estructures d’estat, el model català d’implicació directa de la població en els afers de la cosa pública també ha de ser una prioritat. Crec que el segle XXI va cap aquí. I resulta ser una de les coses que sabem fer la gent de la custòdia.\nMés, sobre...: opinió , sergi mari , model català


Puig proposa el Govern central que incloga en el nou Pla de Vivenda les reformes en les ajudes a la rehabilitació\nPuig proposa el Govern central que incloga en el nou Pla de Vivenda les reformes en les ajudes a la rehabilitació EUROPA PRESS\nEl president de la Generalitat Valenciana, Ximo Puig, ha proposat aquest dilluns que el Govern central incloga en el nou Pla de Vivenda la reforma dels interiors dels immobles en les ajudes a la rehabilitació amb la finalitat de recolzar i incentivar tots els sectors econòmics vinculades a la construcció.\nAixí mateix, ha assenyalat que el Consell ha donat a conéixer a la resta d'autonomies iniciatives en aquest sentit que es desenvolupen a la Comunitat Valenciana, com el Pla de Reforma d'Interiors, Accessibilitat i Eficiència Energètica (Renhata), perquè les puguen fer realitat i d'aquesta manera "ampliar" i "multiplicar" els "efectes" d'aquest programa "d'una manera important" en benefici de la construcció i sectors relacionats amb aquest tipus d'obres com la lampisteria o l'electricitat.\nPuig, que s'ha pronunciat d'aquesta manera en la inauguració de Cevisama en Fira València, ha afirmat que aquest pla "ha beneficiat no només a les famílies que han pogut millorar les instal·lacions de les seues cases sinó també a un sector greument afectat per la crisi dels últims anys i a treballadors i empreses relacionades amb la construcció i la realització de vivendes".\nEl president del Govern valencià ha agregat que "de la crisi hem d'eixir millor, amb millors polítiques per a, al costat del sector, parlar d'una nova etapa" i d'"un salt d'importància". En aquesta línia, ha indicat que "amb molt d'esforç aconseguirem que la crisi ens deixe el millor aprenentatge".\n"Demane al Govern Espanya que se sume al projecte de la Generalitat, i també a les altres comunitats autònomes", ha assenyalat el responsable autonòmic, que ha apuntat que estendre plans com Renhata ajudarà igualment el sector ceràmic que exposa els seus productes en el Saló Internacional de Ceràmica per a Arquitectura, Equipament de Bany i Cuina, Pedra Natural, Matèries Primeres, Esmalts, Fregides i Maquinària.\nPuig ha destacat en Cevisama que aquesta activitat ha aconseguit unes vendes totals de 3.316 milions d'euros, unes exportacions de prop de 2.700 milions d'euros en 2017 i un augment d'ocupació de quasi 1.000 treballadors.\nDurant la seua intervenció, ha afirmat que "reconforta veure com Cevisama creix" i poder "acompanyar a un sector fonamental de la indústria i economia" de la Comunitat Valenciana. Ha afirmat que aquesta fira "s'ha superat un any més a si mateixa amb 838 firmes expositores, un augment de superfície del 20 per cent i una assistència esperada de 80.000 professionals".\nPer la seua banda, l'alcalde de València, que també ha participat en la inauguració, ha expressat com Puig la seua "profunda satisfacció" pel "gran dinamisme" de Cevisama i el seu paper com a "bon aparador d'una indústria capdavantera a la Comunitat Valenciana".\n"FIRA VALÈNCIA VA BÉ"\nDe la mateixa manera, Joan Ribó ha assenyalat que aquest certamen és "un fidel indicador que Fira València va bé" després d'atendre "problemes" i "deutes" anteriors i ha valorat el treball "braç a braç" de Generalitat i Ajuntament en eixe sentit. Ha considerat que fires com Cevisama són una "gran oportunitat" per a empreses i per a l'activitat econòmica de la ciutat de València.\nPuig i Ribó han estat acompanyats en la inauguració del certamen pel president de Fira València, José Vicente González; els consellers María José Salvador i Rafael Climent; el president de les Corts Valencianes, Enric Morera, entre altres autoritats.


L’atmosfera de ‘Mad Max’ envaeix un Sitges 2019 postapocalíptic — Cultura\nL’atmosfera de ‘Mad Max’ envaeix un Sitges 2019 postapocalíptic La 52a edició del Festival mirarà cap al fantàstic de 1979 i recuperarà títols de l’exploitation italiana de ciència ficció Sitges 2019 respira pols del desert i ferro oxidat. La propera edició del certamen –que se celebrarà del 3 al 13 d’octubre– celebrarà el 40è aniversari de Mad Max. Salvajes de autopista, de George Miller. Una efemèride que ha inspirat el cartell, una retrospectiva i el llibre oficial del Festival, i que impregnarà Sitges durant onze dies. https://www.sitges.cat/serveis/cultura/actualitat/noticies/l2019atmosfera-de-2018mad-max2019-envaeix-un-sitges-2019-postapocaliptic https://www.sitges.cat/serveis/cultura/actualitat/noticies/l2019atmosfera-de-2018mad-max2019-envaeix-un-sitges-2019-postapocaliptic/@@download/image/SITGES19 cartell.jpg\nLa 52a edició del Festival mirarà cap al fantàstic de 1979 i recuperarà títols de l’exploitation italiana de ciència ficció Sitges 2019 respira pols del desert i ferro oxidat. La propera edició del certamen –que se celebrarà del 3 al 13 d’octubre– celebrarà el 40è aniversari de Mad Max. Salvajes de autopista, de George Miller. Una efemèride que ha inspirat el cartell, una retrospectiva i el llibre oficial del Festival, i que impregnarà Sitges durant onze dies.\nLa primera entrega de la saga distòpica més emblemàtica de la història del cinema protagonitza el cartell de Sitges 2019, amb el segell de l’agència China. “A la imatge, hi apareix un cotxe destruït per l'òxid, abandonat al bell mig d'un desert infinit, sense rastre de cap personatge. Una composició enigmàtica, simple i contundent, que beu d'una iconografia tan inconfusible com la saga de Miller i la seva paleta cromàtica de taronges, ocres i grocs. Es tracta d’un homenatge a una obra amb un univers gràfic únic, que es presta com a pocs al format sintètic i icònic de la cartellera”, explica el director creatiu executiu, Rafa Antón. El fenomen Mad Max, arribat d’Austràlia, es viurà en cada racó de Sitges amb entusiasme.\nLa retrospectiva Apocalypse domani recollirà títols clau de l’exploitation italiana de ciència ficció desenvolupada a finals dels anys 70 com a conseqüència de l’èxit de títols nord-americans com Star Wars, Alien o 1997: Rescate en Nueva York, però sobretot de les dues primeres entregues de Mad Max. Van ser productes pensats per al mercat internacional, que en alguns territoris –com Espanya– van assolir un enorme èxit comercial, dirigits per veterans del cinema de gènere italià com Enzo G. Castellari (1990, Los guerreros del Bronx, Los nuevos bárbaros), Joe D'Amato (Bronx lucha final), Sergio Martino (2019, tras la caída de Nueva York), Lucio Fulci (Roma año 2072: Los gladiadores) o Luigi Cozzi (Contaminación: Alien invade la Tierra).\nApocalypse Domani. La década dorada de la exploitation italiana de ciencia-ficción (1977-1990) és el títol del llibre oficial del Sitges 2019 que, sota la coordinació d'Ángel Sala, veurà la llum el proper mes d'octubre. Aquesta serà la segona col·laboració entre el Festival i Editorial Hermenaute, després de la publicació l'any passat de l'assaig Michele Soavi. Cineasta de lo macabro.\nEl llibre analitza el fenomen de l’exploitation italiana des de la perspectiva del gènere de la ciència ficció, repassant els seus precedents, els seus continguts i l'impacte que van suscitar aquest tipus de produccions. Un recorregut didàctic a través de les seves pel·lícules més representatives, cintes que encara avui dia compten amb milers de fans arreu del món. La publicació també vol reivindicar la figura d'un bon nombre de directors italians, entre els quals destaquen Antonio Margheriti, Sergio Martino, Enzo G. Castellari, Luigi Cozzi, Ciro Ippolito o Joe D'Amato.\nApocalypse Domani recupera títols centrats en ciutats distòpiques, apocalipsis i cinema de bandes; en els seus passatges el lector hi trobarà l'anàlisi de pel·lícules influenciades pel pèplum, l'spaghetti western i l'horror. Guerrers bàrbars, ciborgs, alienígenes, moters, monstres de tota mena, èmuls de Conan el Bàrbar o mítics herois clàssics. Un món de fantasia que, durant una dècada, va donar al cinema italià la seva versió més desinhibida i compromesa amb el fantàstic.\nUn any més, el Festival agraeix el compromís de les entitats i empreses col·laboradores: Moritz (patrocinador principal), Obra Social “la Caixa” i Mistinguett Sparkling (patrocinadors), Meliá Sitges (patrocinador i seu oficial), Deluxe (col·laborador), La Vanguardia (diari oficial), TV3 (televisió oficial), SGAE, Iberia, Renfe, Fnac, Ediciones Minotauro, Fundació Japó, FX Animation i Cha-Chá (col·laboradors).


Ajut per la realització de treballs de recerca en l'àmbit del cooperativisme. ACCID - Fundació Roca i Galès - ACCID\nAjut per la realització de treballs de recerca en l’àmbit del cooperativisme. ACCID – Fundació Roca i Galès\nEl passat divendres dia 24 de maig, l’Associació Catalana de Comptabilitat i Direcció, conjuntament amb la Fundació Roca i Galès, a la seu de la Lleialtat Santsenca, va atorgar l’ajut a la realització del treball de recerca en l’àmbit del cooperativisme.\nEl projecte té com a títol “Factors d’èxit de les cooperatives centenàries catalanes”, presentat per la Dra. Yolanda Montegut (Facultat de Dret, Economia i Turisme de la Universitat de Lleida) i Manel Plana (Facultat de Dret, Economia i Turisme de la Universitat de Lleida). L’ajut el va entregar el Sr. Ramon Bastida (Coordinador de la Comissió de Cooperatives i Entitats no Lucratives d’ACCID i Patronat de la Fundació Roca i Galès).\nEl Jurat deixa constància de l’alt nivell de tots els projectes presentats als autors dels quals agraeix la seva participació i anima a presentar nous projectes en la propera convocatòria.


L’endodòncia és un tractament que s’ ha de fer en una peça dental quan aquesta tingui la polpa infectada o pugui arribar a estar-ho en un futur. La tècnica consisteix a desvitalitzar la dent eliminant la polpa dentària per a la posterior obturació dels conductes del nervi.\nLa polpa de la dent es pot veure afectada per diverses causes, però principalment s’originarà a causa de càries no tractada o intervinguda massa tard, el que produeix una pulpitis. Aquesta infecció sol ser molt dolorosa però, si es cronifica, deixarà de fer mal fins que pugui arribar a produir un flegmó, un abscés o un quist que pot arribar a afectar l’os que envolta la dent.\nHi ha casos en què s’ha de realitzar una endodòncia de manera preventiva si el que volem és impedir una futura infecció perquè la peça serà tallada per posar-hi una funda dental. Si aquest tallat s’ha de fer molt agressiu, estarem tan a prop de la polpa que podria ocasionar problemes a curt termini.\nEn el cas que una dent hagi patit una fractura per un traumatisme pot ser que la polpa d’aquesta peça quedi exposada o bé que es seccionen els nervis i vasos que surten per l’àpex i per tant caldrà realitzar el tractament endodòntic.